CELEX: 22005D0089
Language: el
Date: 2005-06-10 00:00:00
Title: Απόφαση της Μεικτής Επιτροπής του ΕΟΧ αριθ. 89/2005, της 10ης Ιουνίου 2005, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

13.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 268/25
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ αριθ. 89/2005
   της 10ης Ιουνίου 2005
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε από την απόφαση αριθ. 135/2002 της Μεικτής Επιτροπής του ΕΟΧ, της 27ης Σεπτεμβρίου 2002 (1).
            
         
               (2)
            
            
               Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει την απόφαση 2005/12/ΕΚ του Συμβουλίου, της 20ής Δεκεμβρίου 2004, για την τροποποίηση της απόφασης 1999/847/ΕΚ σχετικά με την επέκταση του κοινοτικού προγράμματος δράσης στον τομέα της πολιτικής άμυνας (2).
            
         
               (3)
            
            
               Επομένως, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2005,
            
         ΑΠΟΦΑΣΙΖΕΙ:
   Άρθρο 1
   Στην τρίτη περίπτωση (απόφαση 1999/847/ΕΚ του Συμβουλίου) του άρθρου 10 παράγραφος 8 στοιχείο β) του πρωτοκόλλου 31 της συμφωνίας, προστίθενται τα ακόλουθα:
   «, όπως τροποποιήθηκε από:
   
               —
            
            
               
                  32005 D 0012: Απόφαση 2005/12/ΕΚ του Συμβουλίου, της 20ής Δεκεμβρίου 2004, για την τροποποίηση της απόφασης 1999/847/ΕΚ σχετικά με την επέκταση του κοινοτικού προγράμματος δράσης στον τομέα της πολιτικής άμυνας (ΕΕ L 6 της 8.1.2005, σ. 7).»
            
         Άρθρο 2
   Η παρούσα απόφαση αρχίζει να ισχύει την ημέρα που έπεται της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Εφαρμόζεται από την 1η Ιανουαρίου 2005.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Ιουνίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Richard WRIGHT
         
      
   
   
      (1)  ΕΕ L 336 της 12.12.2002, σ. 36.
   
      (2)  ΕΕ L 6 της 8.1.2005, σ. 7.
   
      (3)  Δεν έχουν αναφερθεί συνταγματικές απαιτήσεις.